**Aleksi Rutanen** (s. 19. heinäkuuta 1994 Espoo) on suomalainen jääkiekkoilija, joka edustaa SM-liigajoukkue JYPiä. Hän on pelipaikaltaan oikea laitahyökkääjä.

Ura
---

### Seuraura

Rutanen on Espoon Kiekkoseuran kasvatti. Hän siirtyi C-juniori-ikäisenä Espoo Bluesiin kaudeksi 2009–2010. Hän oli kevään 2010 pudotuspeleissä Bluesin C-nuorten paras maalintekijä tehtyään kolmessa ottelussa yhtä monta osumaa. Seuraavan kauden 2010–2011 päätteeksi Rutanen voitti B-nuorten Suomenmestaruuden. Keväällä 2012 hän voitti A-nuorten SM-hopeaa.

Kaudella 2012–2013 Rutanen debytoi SM-liigassa pelaten siellä kaksi ottelua. Hän pelasi ensimmäisen liigaottelunsa 10. tammikuuta 2013 Hämeenlinnan Pallokerhoa vastaan. Rutanen sai siinä jääaikaa 8.21 minuuttia. Suurimman osan kaudestaan hän pelasi kuitenkin Bluesin A-nuorissa, joiden varakapteenina Rutanen toimi. Hän oli tehoilla 24+21=45 joukkueen paras maalintekijä ja jakoi sisäisen pistepörssin voiton Peter Tiivolan kanssa. Rutanen sijoittui koko A-nuorten SM-liigan maalipörssissä toiseksi edellään vain Kärppien Ville Leskinen ja jakoi pistepörssin seitsemännen sijan Tiivolan kanssa. Hän voitti kauden päätteeksi A-nuorten SM-hopeaa.

Huhtikuussa 2013 Rutanen teki kaksivuotisen SM-liigasopimuksen Bluesin kanssa. Elokuussa joukkue lainasi hänet syyskauden 2013–2014 ajaksi lainalle Mestis-joukkue TuToon. Tammikuun 2014 lopulla Rutasen lainasopimusta jatkettiin aina kauden loppuun. Yhteensä hänen Mestiksen tulokaskautensa toi 54 runkosarjaottelussa tehot 16+13=29 ja 13 playoff-ottelussa tehot 4+4=8. Rutanen valittiin Mestiksen syyskuun 2013 kuukauden tulokaspelaajaksi. Hän voitti kauden päätteeksi pronssia. Alkukauden 2014–2015 Rutanen pelasi Bluesista lainalla Kiekko-Vantaassa, eikä saanut tililleen otteluakaan SM-liigassa, kunnes hän siirtyi tammikuussa 2015 loppukaudeksi takaisin lainalle TuToon. Rutanen voitti pudotuspeleissä joukkueen sisäisen tehotilaston lukemalla +2.

Tammikuussa 2016 Rutanen liittyi TuTon harjoitusvahvuuteen oltuaan kesällä 2015 tehdyn leikkauksen jälkeisen kuntoutumisen vuoksi ilman sopimusta alkukauden 2015–2016. Hän ei kuitenkaan kuntoutunut kauden aikana pelikuntoon. Kaudeksi 2016–2017 Rutanen teki TuTon kanssa taas uuden, vuoden mittaisen sopimuksen. Hän oli pudotuspeleissä joukkueen paras maalintekijä viidellä osumallaan. Rutanen jakoi myös TuTon sisäisen tehotilaston voiton Kristian Tuohilammen kanssa lukemalla +5.

Kaudeksi 2017–2018 Rutanen siirtyi 1+1-vuotisella sopimuksella Espoo Unitedin Mestis-joukkueeseen. Hän oli tehoilla 15+17=32 joukkueen paras maalintekijä ja toiseksi paras pistemies Aleksi Järvisen jälkeen. Rutanen voitti myös Espoo Unitedin sisäisen tehotilaston lukemalla +13.

Rutanen siirtyi kaudeksi 2018–2019 2+1-vuotisella sopimuksella JYPin SM-liigajoukkueeseen. Hän pelasi siellä neljä runkosarjaottelua ilman tehopisteitä. Suurimman osan kaudestaan Rutanen pelasi kuitenkin lainalla Mestis-joukkue KeuPa HT:ssä, jossa hän voitti kauden päätteeksi Mestis-pronssia. Kaudella 2019–2020 Rutanen pelasi JYPissä kahdeksan runkosarjaottelua ilman tehopisteitä. Hän pelasi jälleen suurimman osan alkukaudestaan lainalla KeuPa HT:n Mestis-joukkueessa, jonne JYP lainasi Rutasen loppukaudeksi siirtotakarajalla, helmikuussa 2020.

### Maajoukkueura

Rutanen edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2011, jolloin joukkue voitti hopeaa. Hän myös putosi alle 20-vuotiaiden MM-leiriryhmästä viimeisten joukossa vuoden 2014 turnaukseen.

Muuta
-----

Rutanen valmistui ylioppilaaksi Kauniaisten lukiosta keväällä 2013.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Blues | SM-liiga | 2 | 0 | 0 | 0 | 0 | – | – | – | – | – |
| 2013–2014 | TuTo | Mestis | 54 | 16 | 13 | 29 | 35 | 13 | 4 | 4 | 8 | 4 |
| 2014–2015 | Kiekko-Vantaa | Mestis | 25 | 5 | 6 | 11 | 4 | – | – | – | – | – |
|  | TuTo | Mestis | 13 | 4 | 3 | 7 | 0 | 15 | 3 | 0 | 3 | 0 |
| 2015–2016 | ei pelannut |  |  |  |  |  |  |  |  |  |  |  |
| 2016–2017 | TuTo | Mestis | 48 | 8 | 13 | 21 | 10 | 11 | 5 | 0 | 5 | 2 |
| 2017–2018 | Espoo United | Mestis | 50 | 15 | 17 | 32 | 14 | – | – | – | – | – |
| 2018–2019 | JYP | SM-liiga | 4 | 0 | 0 | 0 | 0 | – | – | – | – | – |
|  | KeuPa HT | Mestis | 29 | 4 | 8 | 12 | 0 | – | – | – | – | – |
| 2019–2020 | JYP | SM-liiga | 8 | 0 | 0 | 0 | 0 | – | – | – | – | – |
|  | KeuPa HT | Mestis | 32 | 7 | 14 | 21 | 8 | – | – | – | – | – |
| 3 kautta | yhteensä | SM-liiga | 14 | 0 | 0 | 0 | 0 | – | – | – | – | – |
| 6 kautta | yhteensä | Mestis | 251 | 59 | 74 | 133 | 71 | 39 | 12 | 4 | 16 | 6 |

Lähteet
-------

* Aleksi Rutanen The Internet Hockey Databasessa (englanniksi)
* Aleksi Rutanen Eurohockey-sivustolla (englanniksi)
* Aleksi Rutanen *Elite Prospects*. Everysport Media Group AB.  (englanniksi)

### Viitteet

1. 1 2  TUTOn hyökkäys täydentyy tutuilla pelureilla *Jatkoaika.com*.  11.1.2016. Jatkoaika r.y. Viitattu 11.1.2016.
2. ↑  Tilastot *liiga.fi*. Jääkiekon SM-liiga Oy. Viitattu 18.2.2020.
3. ↑  Elite Prospects - Blues U16 *eliteprospects.com*. Everysport Media Group. Viitattu 18.2.2020. (englanniksi)
4. 1 2 3 4 5  Aleksi Rutanen *Elite Prospects*. Everysport Media Group AB.  (englanniksi)
5. ↑  Tilastot – Liiga *liiga.fi*.  10.1.2013. Jääkiekon SM-liiga Oy.  Arkistoitu 22.10.2013. Viitattu 11.1.2013.
6. ↑  Elite Prospects - Jr. A SM-liiga Stats 2012-2013 *eliteprospects.com*. Everysport Media Group. Viitattu 18.2.2020. (englanniksi)
7. ↑  Bluesin nuorille useita sopimuksia *Jatkoaika.com*.  8.4.2013. Jatkoaika r.y. Viitattu 13.4.2013.
8. ↑  Blues-juniori lainalle TUTOon *Jatkoaika.com*.  21.8.2013. Jatkoaika r.y. Viitattu 8.9.2013.
9. ↑  Rutanen jatkaa Kupittaalla kauden loppuun *Jatkoaika.com*.  29.1.2014. Jatkoaika r.y. Viitattu 23.4.2014.
10. ↑  Rutanen ja Kangasniemi TUTOon loppukaudeksi *Jatkoaika.com*.  26.1.2015. Jatkoaika r.y. Viitattu 29.1.2015.
11. ↑  Elite Prospects - TUTO Hockey *eliteprospects.com*. Everysport Media Group. Viitattu 18.2.2020. (englanniksi)
12. ↑  TUTOssa ovet käyvät molempiin suuntiin – Tuhkanen sisään, Monto ulos *Jatkoaika.com*.  15.2.2016. Jatkoaika r.y. Viitattu 11.3.2016.
13. ↑  TUTOn tulevan kauden runko julki – Wilenius siirtyy Turkuun *Jatkoaika.com*.  21.5.2016. Jatkoaika r.y. Viitattu 21.5.2016.
14. ↑  Elite Prospects - TUTO Hockey *eliteprospects.com*. Everysport Media Group. Viitattu 18.2.2020. (englanniksi)
15. ↑  Rutanen vahvistamaan Espoo Unitedin hyökkäystä *Jatkoaika.com*.  8.5.2017. Jatkoaika r.y. Viitattu 8.5.2017.
16. ↑  Elite Prospects - Espoo United *eliteprospects.com*. Everysport Media Group. Viitattu 18.2.2020. (englanniksi)
17. ↑  JYP kiinnitti nuoren Tšekin maajoukkuehyökkääjän − myös kaksi suomalaislupausta Jyväskylään *Jatkoaika.com*.  15.4.2018. Jatkoaika r.y. Viitattu 16.4.2018.
18. ↑  Loppukauden kokoonpano on selvillä siirtorajan umpeuduttua *keupaht.fi*.  17.2.2020. KeuPa Hockey Oy. Viitattu 18.2.2020.
19. ↑  Teuvo Teräväinen olympiafestivaalien paras hyökkääjä *Leijonat.fi*.  18.2.2011. Suomen Jääkiekkoliitto – Finlands Ishockeyförbund ry.  Arkistoitu 5.12.2014. Viitattu 11.1.2013.
20. ↑  Suomen nuorten MM-joukkue varmistunut – Kasperi Kapanen jää pois joukkueesta *Jatkoaika.com*.  23.12.2013. Jatkoaika r.y. Viitattu 23.4.2014.
21. ↑  Tässä ovat Espoon uudet ylioppilaat *lansivayla.fi*.  17.5.2013. Etelä-Suomen Media Oy.  Arkistoitu 18.2.2020. Viitattu 18.2.2020.

JYP – SM-liiga
2 Minkkinen |
3 Honka |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Louhivaara |
42 Eronen (**C**) |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta